S-1610/2006

Mál þetta var höfðað með ákæru lögreglustjórans í Reykjavík, dagsettri 26. september sl., á hendur, M-kk-þgf A-kk-þgf D-kk-þgf, kt. 000000-0000, Írabakka 12, Reykjavík, „fyrir þjófnað, með því að hafa í félagi við ótilgreinda aðila, aðfaranótt föstudagsins 14. júlí 2006 á bifreiðastæði við Maríubakka 28 í Reykjavík, brotist inn í bifreiðina TY-838 með því að brjóta rúðu og stolið Alpine bílageislaspilara, geisladiskahulstri ásamt 25 geisladiskum og bakpoka, samtals að verðmæti um kr. 118.000.

Þetta telst varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í málinu gerir H-kk-nf Þ-kk-nf Þ-kk-nf, kt. 000000-0000, kröfu um að ákærði verði dæmdur til greiðslu skaðabóta að fjárhæð kr. 86.504 auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi sem var 14. júlí 2006 en síðan dráttarvexti samkvæmt 9. gr. sömu laga, að liðnum mánuði frá birtingu kröfunnar til greiðsludags.”

Ákærði hefur játað brot sitt fyrir dóminum. Er játning hans í samræmi við gögn málsins og verður hann sakfelldur fyrir brot sitt, en það er í ákæru réttilega fært til refsiákvæða.

Ákærði krefst vægustu refsingar sem lög leyfa og krefst verjandi ákærða málsvarnarþóknun að mati dómsins.

Ákærði var nýorðinn 15 ára gamall þegar hann framdi brot það sem hann hefur verið sakfelldur fyrir og hefur ekki áður gerst sekur um refsiverða háttsemi. Í ljósi ungs aldurs ákærða er frestað ákvörðun refsingar ákærða, M-kk-ef A-kk-ef D-kk-ef, og falli refsingin niður að liðnum 2 árum frá uppkvaðningu dóms þessa.

Ákærði greiði H-kk-þgf Þ-kk-þgf Þ-kk-þgf 2.880 króna auk vaxta samkvæmt 8.

gr. laga um vexti og verðtryggingu nr. 38/2001 frá 14. júlí 2006 en síðan dráttarvaxta samkvæmt 9. gr. sömu laga frá 27. nóvember 2006 til greiðsludags.

Bótakröfu H-kk-ef Þ-kk-ef er að öðru leyti vísað frá dómi vegna vanreifunar, sbr. 5. mgr. 172. gr. laga nr. 19/1991.

Ákærði greiði sakarkostnað málsins, sem er málsvarnarþóknun skipaðs verjanda síns, B-kk-ef N-kk-ef hæstaréttarlögmanns, 24.900 krónur að meðtöldum virðisaukaskatti.

I-kvk-nf E-kvk-nf héraðsdómari, kveður upp dóm þennan.

D ó m s o r ð :

Frestað er ákvörðun refsingar ákærða, M-kk-ef A-kk-ef D-kk-ef, og falli refsingin niður að liðnum 2 árum frá uppkvaðningu dóms þessa.

Ákærði greiði H-kk-þgf Þ-kk-þgf Þ-kk-þgf 2.880 króna auk vaxta samkvæmt 8. gr. laga um vexti og verðtryggingu nr. 38/2001 frá 14. júlí 2006 en síðan dráttarvaxta samkvæmt 9. gr. sömu laga frá 27. nóvember 2006 til greiðsludags.

Bótakröfu H-kk-ef Þ-kk-ef Þ-kk-ef er að öðru leyti vísað frá dómi.

Ákærði greiði málsvarnarþóknun skipaðs verjanda síns, B-kk-ef N-kk-ef hæstaréttarlögmanns, 24.900 krónur.

I-kvk-nf E-kvk-nf.

Dómsorðið er lesið í heyrenda hljóði að dómþola, verjanda hans og sækjanda viðstöddum.

Dómþola er kynnt þýðing skilorðs og afleiðingar skilorðsrofa.

Dómþola eru kynnt ítrekunaráhrif þessa dóms.

Dómþoli unir dómi.

Upplesið, staðfest.

Víkja frá kl. 14.35.

Dómþingi slitið.

I-kvk-nf E-kvk-nf.

Vottur:

K-kvk-nf Á-kvk-nf.

---------------------------- ------------------------ ----------------------------

Rétt endurrit staðfestir,

Héraðsdómi Reykjavíkur, 27. október 2006.